Pentti Rautalahti

Pentti Olavi Rautalahti (24. tai 25. lokakuuta 1925 Helsinki – 10. lokakuuta 2010 Espoo) oli vuorineuvos ja Veitsiluoto Osakeyhtiön toimitusjohtaja.Pentti Sierilä, Metsäyhtiön luotsaaja kuului Kekkosen lähipiiriin, Helsingin Sanomat 23.10.2010 sivu C 11 (Verkkoversio)

Rautalahti valmistui 1949 paperi-insinööriksi Teknillisestä korkeakoulusta. Hän aloitti uransa A. Ahlströmin Karhulan tehtailla, vuodesta 1958 Enso Gutzeitin Summan tehtaan teknillinen johtaja. Hän työskenteli Ruotsissa Svenska Cellulosan yli-insinöörinä mutta palasi 1962 Suomeen Metsäliiton Kirkniemen tehtaan johtajaksi. Metsäliiton Teollisuus Oy:n toimitusjohtajaksi hänet nimitettiin 1973. Vuosina 1980–1990 hän oli Veitsiluoto Osakeyhtiön toimitusjohtaja.

Rautalahden ystäväpiiriin kuuluivat muun muassa presidentit Urho Kekkonen ja Mauno Koivisto. Jatkosotaan ja Lapin sotaan osallistunut Rautalahti osallistui sotainvalidien järjestötyöhön haavoituttuaan itse sodassa. Vuorineuvoksen arvonimi hänelle myönnettiin 1981.

Lähteet

Luokka:Suomalaiset yritysjohtajat
Luokka:Vuorineuvokset
Luokka:Vuonna 1925 syntyneet
Luokka:Vuonna 2010 kuolleet